text: Declaració institucional Ajuntament Ses Salines | Ajuntament de Ses Salines
  Declaracio institucional ajuntament ses salines
  Declaració institucional Ajuntament Ses Salines
  A l'Ajuntament de Ses Salines estam de dol, una veïna nostra de la Colònia de Sant Jordi ha estat assassinada, presumptament per la seva parella; la més rotunda condemna aquest crim masclista i una crida a la ciutadania amb el convenciment de que tots i totes estam farts d'aquesta xacra social que hem de posar fi.
  Des de l'any 2003 a les Illes, 37 dones han estat assassinades per les seves parelles , deixen fills i filles orfes, parents i amistats amb molt de dolor; avui ens ha tocat a nosaltres i des del sentiment més profund, comunicam a la ciutadania que decretam tres dies de dol.
  El nostre condol a la família de Na Veronika Ruth Hofman i el rebuig més rotund a qualsevol forma de violència masclista. Acordam que dins de les dues setmanes pròximes, constituirem i posarem en marxa una Taula de treball per a l'eradicació de la violència de gènere al nostre poble.
  No volem que els nostres nins i nines, adults el dia de demà, hagin de viure en un món on les dones són agredides i assassinades només per ser dones. Volem un món on la igualtat entre homes i dones sigui la forma com ens relacionem els éssers humans, i per això, tots i totes tenim una responsabilitat. REACCIONEM i diguem basta de violència cap a les dones.